钦定古今图书集成/理学汇编/学行典/第272卷 > 康诰
## 钦定古今图书集成/理学汇编/学行典/第272卷 > 康诰

按《云南通志》：“康诰，昆明人，出著破靴，人称康破靴。”无
妻子，独处一室，好读书，性嗜酒，有招之饮者，辄至与
以钱米不受。善洞箫书，法祝允明。居常以玉屑和泥
置袖中，团弄陶作砚，坚润类未央铜雀，人名“康砚。”然
亦不多作，闲为一二以贻亲识，至贵介求之，终不可
得。好事者日与之饮，俟醉索之。或伺其窘急出质，则
得之。质必故交，否则文人高士若富家大族，虽构以
重价，不受也。丁亥岁饥，贫甚，一夕饱食卒。